**PROJEKTŲ VALDYMO PROGRAMINĖS ĮRANGOS LICENCIJŲ**

**VIEŠOJO PIRKIMO – PARDAVIMO SUTARTIS NR. S-2023/76**

2023 m. gruodžio 18 d.

Vilnius

Sutartis sudaroma vadovaujantis Projektų valdymo programinės įrangos licencijų viešojo mažos vertės pirkimo neskelbiamos apklausos būdu rezultatais.

Viešoji įstaiga Lietuvos energetikos agentūra (toliau - LEA), juridinio asmens kodas 304937660, kurios registruota buveinė Gedimino pr. 38, LT-01104 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama laikinai einančios pareigas direktorės Agnės Bagočiutės, veikiančios pagal Lietuvos Respublikos energetikos ministro 2023 m. liepos 11 d. įsakymą Nr. 8A-22 „Dėl Viešosios įstaigos Lietuvos energetikos agentūros direktoriaus skyrimo ir Viešosios įstaigos Lietuvos energetikos agentūros direktoriaus mėnesinės algos pastoviosios dalies dydžio patvirtinimo“ ir Viešosios įstaigos Lietuvos energetikos agentūros įstatus, patvirtintus Lietuvos Respublikos energetikos ministro 2022 m. liepos 1 d. įsakymu Nr. 1-211 „Dėl Viešosios įstaigos Lietuvos energetikos agentūra įstatų patvirtinimo“, (toliau – Pirkėjas),

ir

UAB „ATEA“ juridinio asmens kodas 122588443*,* kurio registruota buveinė yra J. Rutkausko g. 6, LT-05132, Vilnius*,* duomenys apie įmonę kaupiami ir saugomi Lietuvos Respublikos juridinių asmenų registre, atstovaujama IT projektų koordinatoriaus Mindaugo Valeišos, veikiančio pagal 2023-01-02 d. įgaliojimą Nr. I-230102/3 (toliau – **Pardavėjas**),

toliau kartu šioje prekių teikimo viešojo pirkimo–pardavimo sutartyje vadinami Šalimis, o kiekviena atskirai – **Šalimi**,

sudarė šią prekių tiekimo viešojo pirkimo–pardavimo sutartį (toliau – **Sutartis**):

1. **SUTARTIES DALYKAS**

1.1. Sutarties dalykas yra Projektų valdymo programinės įrangos licencijų pirkimas (toliau – **Prekės**), numatyta *Techninėje specifikacijoje*, pateiktoje Sutarties 1 priede.

1.2. Prekių teikimo vieta – Gedimino pr. 38, LT-01104 Vilnius.

1.3. Pirkimo objektas atitinka žaliojo pirkimo reikalavimus vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

**2. SUTARTIES GALIOJIMAS, VYKDYMO PRADŽIA, TRUKMĖ IR TERMINAI**

2.1. Sutartis įsigalioja abiems Sutarties Šalims ją pasirašius (paskutinio parašo data).

2.2. Sutarties vykdymo pradžia laikoma Sutarties įsigaliojimo diena.

2.3. Pardavėjas Prekes tiekia Techninėje specifikacijoje nurodytais terminais.

2.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe (įskaitant atsakomybę dėl padarytos žalos (nuostolių)) bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

2.5. Sutarties trukmė – **12** **mėn.** nuo Sutarties įsigaliojimo dienos. Sutartis nebus pratęsta.

**3. SUTARTIES KAINA, KAINODAROS TAISYKLĖS IR MOKĖJIMO SĄLYGOS**

3.1. Sutarčiai taikoma fiksuoto įkainio kainodara. Prekės (licencijos) bus užsakomos ir perkamos pagal poreikį.

Į Sutarties kainą įskaičiuota Prekių kaina, darbuotojų darbo užmokestis, su Prekių perdavimu susijusios išlaidos ir visos kitos išlaidos ir mokesčiai, pridėtinės vertės mokestis (toliau – PVM). Sutarties kaina apima visas Prekes, nurodytas Sutarties Techninėje specifikacijoje. Sudarydamas Sutartį, Pardavėjas įvertina visas Prekių apimtis bei prisiima riziką dėl išlaidų dydžių svyravimo. Į Sutarties kainą turi būti įskaičiuotos visos su Prekių teikimu susijusios išlaidos.

3.2. Sutarties maksimali kaina:

|  |  |
| --- | --- |
| **Sutarties kaina be PVM** | *2969,00 Eur*  *Du tūkstančiai devyni šimtai šešiasdešimt devyni Eur ir 00 cnt.* |
| **PVM** | *21 % Nurodyti sumą procentais*  *623,49 Eur (šeši šimtai dvidešimt trys Eur ir 49 cnt.* |
| **Bendra sutarties kaina**  **(Sutarties kaina su PVM)** | *3592,49 Eur*  *Trys tūkstančiai penki šimtai devyniasdešimt du Eur ir 49 cnt.* |

3.2.1. Prekės bus užsakomos ir perkamos pagal poreikį. Pirkėjas neįsipareigoja įsigyti viso preliminaraus licencijų kiekio, taip pat gali užsisakyti didesnį licencijų kiekį, tačiau neviršydamas maksimalios pirkimui skirtos lėšų sumos su mokesčiais. 3.3. Jei 3.2 papunktyje nurodyta Sutarties suma skaičiais neatitinka sumos žodžiais, teisinga laikoma suma žodžiais.

3.4. Šios Sutarties 3.2 papunktyje nurodyta bendra Sutarties kaina yra vienintelis galimas Pirkėjo mokėtinas maksimalus atlyginimas Pardavėjui pagal Sutartį, tačiau Pirkėjas neįsipareigoja išpirkti visos sutarties 3.2 punkte nurodytos sumos.

3.5. Mokėjimo tvarka:

3.5.1. Pardavėjas, suteikęs Techninėje specifikacijoje nurodytas Prekes, pateikia Pirkėjui sąskaitą (-as) faktūrą (-as), kuri ir bus Prekių priėmimo perdavimo aktas;

3.5.2.Pirkėjas per 3 (tris) darbo dienas įvertina suteiktas Prekes, patikrina Pardavėjo pateiktus dokumentus ir, nenustačius trūkumų, PVM sąskaitą–faktūrą apmoka Sutarties 3.5.4 papunktyje nustatyta tvarka. Tuo atveju, jeigu Pirkėjas nustato trūkumų, Pirkėjas parengia raštą Pardavėjui, nurodydamas konkrečius Prekių trūkumus ir nustatydamas terminus jų ištaisymui. Parengtą raštą kartu su pridėtais dokumentais Pirkėjas grąžina Pardavėjui. Tuo atveju, jeigu Pardavėjas neištaiso Prekių trūkumų, Pirkėjas turi teisę teikti siūlymą dėl Sutarties nutraukimo Sutarties 8.5 papunktyje nurodyta tvarka.

3.5.3. Tuo atveju, jeigu Sutartis yra nutraukiama Sutarties 8.5 papunktyje nurodyta tvarka, tačiau Pirkėjas priima dalį tinkamai perduotų Prekių, Pirkėjas gali atsiskaityti Pardavėjui už faktiškai perduotas tinkamas ir kokybiškas Prekes.

3.5.4. Pirkėjas per 10 (dešimt) kalendorinių dienų nuo PVM sąskaitos (-ų) faktūros (-ų) gavimo dienos už Prekes Pardavėjui atsiskaito mokėjimo pavedimu į Pardavėjo banko sąskaitą, nurodytą Sutarties 12 skyriuje arba sąskaitoje faktūroje. Apmokėjimas laikomas įvykdytu, kai lėšos nurašomos nuo Pirkėjas sąskaitos.

3.5.5. Vykdant Sutartį, PVM sąskaitos–faktūros, sąskaitos–faktūros, avansinės sąskaitos teikiamos naudojantis informacinės sistemos „E. sąskaita“ priemonėmis.

3.6. Sutartyje numatyta Prekių kaina per visą šios Sutarties galiojimo laiką negali būti keičiama.

3.7. Jei Sutarties vykdymo metu teisės aktais pakeičiamas taikomas PVM tarifas, Sutarties kaina perskaičiuojama tokiu pat santykiu, kokiu pasikeičia PVM. Pasikeitus kitiems mokesčiams, šios Sutarties Prekių kaina nebus perskaičiuojama. Perskaičiavimas įforminamas šalių susitarimu, kuris tampa neatsiejama Sutarties dalimi. Perskaičiuotas įkainis taikomas už tas Prekes, už kurias PVM sąskaita faktūra išrašoma galiojant naujam PVM.

**4. BAUDA**

4.1. Pardavėjui nevykdant Sutarties ir jos prieduose nustatytų reikalavimų, Pardavėjas sumoka Pirkėjui 10 proc. nuo Sutarties sumos baudą ne vėliau kaip per 7 (septynias) kalendorines dienas nuo tos dienos, kai Pirkėjas raštu informavo Pardavėją apie nevykdomą Sutartį.

**5. ŠALIŲ TEISĖS IR PAREIGOS**

5.1. Pardavėjo pareigos:

5.1.1. tiekti Prekes pagal šios sutarties bei tokioms Prekėms taikomus Lietuvos Respublikos teisės aktų reikalavimus;

5.1.2. pristatyti Prekes per nurodytą terminą Pirkėjo nurodytu adresu (-ais);

5.1.3. pristatyti naujas, nenaudotas, neturinčias paslėptų trūkumų ar defektų Prekes;

5.1.4. pristatyti Prekes, kurios privalo atitikti techninės specifikacijos ir Pardavėjo pasiūlyme nurodytos Prekių techninės specifikacijos reikalavimus, Prekių pavadinimus (modelius) ir Prekių gamintojus.

5.1.5. užtikrinti, kad tiekiamos Prekės atitiktų visus su jų tiekimu ir kokybe susijusių teisės aktų reikalavimus;

5.1.6. nedelsiant reaguoti, jei Pirkėjas pareiškia pastabas dėl tiekiamų Prekių kokybės, taip pat jei Prekės tiekiamos ne laiku ir netinkamai;

5.1.7. iš anksto raštu informuoti apie bet kokias aplinkybes, kurios trukdo ar gali sutrukdyti tiekti Prekes nustatytais terminais;

5.1.8. perdavus Prekes, pateikti perdavimo-priėmimo aktą (-us) ir sąskaitą (-as) faktūrą (-as);

5.1.10. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

5.2. Pardavėjo teisės:

5.2.1. tinkamai vykdant Sutartį, gauti apmokėjimą už perduotas Prekes;

5.2.2. kitos Sutarties ir Lietuvos Respublikoje galiojančių teisės aktų numatytos teisės.

5.3. Pirkėjo pareigos:

5.3.1. teikti Pardavėjui pagal kompetenciją informaciją ar dokumentus, būtinus Prekėms tiekti;

5.3.2. priimti Prekes pagal perdavimo-priėmimo aktą ir apmokėti už tinkamas ir kokybiškas Prekes pagal šios Sutarties sąlygas;

5.3.3. suteikti informaciją ir/ar dokumentus, būtinus Sutarčiai vykdyti;

5.3.4. vykdyti kitus savo įsipareigojimus pagal Sutartį.

5.4. neatskleisti trečiosioms šalims informacijos, kurią Pardavėjas nurodė kaip konfidencialią (konfidencialios informacijos samprata apibrėžta Lietuvos Respublikos civilinio kodekso 1.116 str.).

5.5. Pirkėjas turi visas šios Sutarties bei Lietuvos Respublikoje galiojančių teisės aktų numatytas teises.

**6. ŠALIŲ ATSAKOMYBĖ**

6.1. Neatlikus apmokėjimo nustatytais terminais, Pardavėjas turi teisę reikalauti mokėti 0,03 procento dydžio delspinigius už kiekvieną uždelstą dieną nuo vėluojamos sumokėti sumos dalies. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos nurašomos nuo Pirkėjo sąskaitos. Pardavėjui pateikus reikalavimą sumokėti delspinigius, Pirkėjas sumoka delspinigius per 30 dienų nuo reikalavimo gavimo.

6.2. Jeigu Pardavėjas vėluoja vykdyti sutartinius įsipareigojimus per Sutartyje nurodytą terminą, Pirkėjas turi teisę be oficialaus įspėjimo ir neprarasdama teisės į kitas savo teisių gynimo priemones pagal Sutartį pradėti skaičiuoti 0,03 procento dydžio delspinigius nuo laiku neperduotų Prekių mokėtinos dalies sumos pagal Sutarties sąlygas už kiekvieną termino praleidimo dieną, neviršijant 10 proc. bendros Sutarties kainos. Pardavėjas delspinigius sumoka pervedant Pirkėjui delspinigių sumą į Pirkėjo sąskaitą per 30 dienų nuo reikalavimo gavimo.

6.3. Jei apskaičiuoti delspinigiai viršija 10 proc. bendros Sutarties kainos arba Pardavėjas Pirkėjui nesumoka pagal pateiktą reikalavimą delspinigių ilgiau kaip 35 dienas, Pirkėjas gali, prieš tai raštu įspėjęs Pardavėją:

6.3.1. išskaičiuoti delspinigių sumą iš Pardavėjui mokėtinų sumų;

6.3.2. nutraukti Sutartį.

6.4. Jeigu Pardavėjas nevykdo, netinkamai vykdo sutartinius įsipareigojimus, Pirkėjas turi teisę:

6.4.1. reikalauti sumokėti Sutarties 4 skyriuje nustatyto dydžio baudą;

6.4.2. nutraukti Sutartį.

6.5. Delspinigių ir baudų sumokėjimas neatleidžia Sutarties Šalių nuo įsipareigojimų pagal šią Sutartį vykdymo.

6.6. Sutartį nutraukus dėl Pardavėjo kaltės, be jam priklausančio atlyginimo už faktiškai pristatytas Prekes, Pardavėjas neturi teisės į jokių patirtų nuostolių ar žalos kompensaciją.

6.7. Šalys susitaria, kad visi Sutartyje nereglamentuoti klausimai sprendžiami vadovaujantis Lietuvos Respublikos teise.

**7. NENUGALIMOS JĖGOS APLINKYBĖS**

7.1. Šalys atleidžiamos nuo atsakomybės už Sutarties nevykdymą ar netinkamą vykdymą, jeigu įrodo, kad tai įvyko dėl atsiradusių nenugalimos jėgos (*force majeure*) aplinkybių. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

7.2. Šalis, negalinti vykdyti savo įsipareigojimų dėl nenugalimos jėgos (*force majeure*) aplinkybių, privalo kaip galima greičiau, bet ne vėliau kaip per 3 (tris) darbo dienas, pranešti apie tai kitai šaliai. Šios pareigos neįvykdžiusi šalis privalo atlyginti dėl to atsiradusius kitos šalies nuostolius. Jei šalys viena kitos neinformuos, bus laikoma, kad tokių aplinkybių nebuvo. Esant tokioms aplinkybėms, šios sutarties vykdymo terminas pratęsiamas tiek, kiek tęsiasi šios aplinkybės. Tai patvirtinama rašytiniu šalių susitarimu.

1. **Sutarties KEITIMAS ir nutraukimas**

8.1. Sutartis gali būti keičiama, tik jei tai galima, vadovaujantis Viešųjų pirkimų įstatymo 89 straipsnio nuostatomis.

8.2. Sutarties sąlygų keitimu nebus laikomas Sutarties sąlygų koregavimas Sutartyje numatytais atvejais, jeigu pakeitimo sąlygos buvo aiškiai, tiksliai ir nedviprasmiškai suformuluotos Pirkimo dokumentuose.

8.3. Sutarties galiojimo laikotarpiu Šalis, inicijuojanti Sutarties sąlygų dėl esminių sutarties nuostatų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 5 (penkias) darbo dienas. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo , šie keitimai įforminami ir tampa Sutarties dalimi.

8.4. Pirkėjas turi teisę vienašališkai nutraukti Sutartį, nuo to momento, kai sužino, kad:

8.4.1. Pardavėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

8.42. keičiasi Pardavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kad dėl šių pasikeitimų keičiama Sutartis.

8.5. Jeigu viena Šalis neįvykdo ar netinkamai įvykdo Sutartimi prisiimtus įsipareigojimus ir tai vadovaujantis Lietuvos Respublikos civilinio kodekso 6.217 straipsniu yra esminis Sutarties pažeidimas, kita Šalis gali vienašališkai nutraukti Sutartį apie tai pranešusi Sutartį pažeidusiai šaliai prieš 14 (keturiolika) kalendorinių dienų.

8.6. Sutartis nutraukiama nesuėjus Sutartyje numatytam terminui tuo atveju, jeigu Pirkėjas nebevykdo funkcijų, kurioms atlikti buvo sudaryta Sutartis.

8.7. Sutarties nutraukimas įforminamas Šalių susitarimu dėl Sutarties nutraukimo.

**9. GINČŲ SPRENDIMAS**

9.1. Visus ginčus, klausimus ar nesutarimus dėl Sutarties sąlygų, kurie gali atsirasti, vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaujantis pirkimo dokumentais, Pardavėjo pasiūlymu, Lietuvos Respublikos viešųjų pirkimų įstatymu, Lietuvos Respublikos civiliniu kodeksu ir kitais teisės aktais.

9.2. Bet kokie nesutarimai ar ginčai, kylantys tarp šalių dėl Sutarties, sprendžiami šalių tarpusavio susitarimu. Šalims nepavykus susitarti per 30 (trisdešimt) darbo dienų, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, sprendžiami Lietuvos Respublikos įstatymų nustatyta tvarka.

9.3. Šiai sutarčiai taikoma ir ji aiškinama pagal Lietuvos Respublikos teisę.

**10. SUSIRAŠINĖJIMAS**

10.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą už sutartį atsakingam asmeniui:

|  |  |  |
| --- | --- | --- |
|  | **Pirkėjo vardu** | **Pardavėjo vardu** |
| **Už Sutartį atsakingo asmens vardas, pavardė** |  |  |
| **Adresas** |  |  |
| **Telefonas** |  |  |
| **El. paštas** |  |  |

10.2. Jei pasikeičia Šalies adresas ir (arba) kiti duomenys, tokia Šalis turi informuoti kitą Šalį pranešdama ne vėliau kaip prieš 7 (septynias) kalendorines dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**11. KITOS SĄLYGOS**

11.1. Ši Sutartis pasirašyta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

11.2. Sutarties priedai:

*1 priedas: Projektų valdymo programinės įrangos licencijų įsigijimo techninė specifikacija, 2 lapai.*

2 priedas: *Viešojo pirkimo dalyvio laimėjęs pasiūlymas, 3 lapai*.

*3 priedas: Nacionalinio saugumo reikalavimų atitikties deklaracija, 2 lapai*.

**12. ŠALIŲ ADRESAI IR REKVIZITAI**

|  |  |  |  |
| --- | --- | --- | --- |
| **Pirkėjo vardu** | | **Pardavėjo vardu** | |
| Vardas, pavardė: | Agnė Bagočiutė | Vardas, pavardė: | Mindaugas Valeiša |
| Pareigos: | L. e. p. direktorė | Pareigos: | IT projektų koordinatorius |
| Adresas: | Gedimino pr. 38, LT-01104 Vilnius | Adresas: | J.Rutkausko g. 6, LT-05132 Vilnius |
| Įmonės kodas | 304937660 | Įmonės kodas | 122588443 |
| Banko pavadinimas ir kodas | Swedbank AB, 7300 | Banko pavadinimas ir kodas: | Luminor bankas AS Vilniaus skyrius, 21400 |
| Atsiskaitomosios sąskaitos Nr. |  | Atsiskaitomosios sąskaitos Nr. |  |
| PVM kodas | LT100012113713 | PVM kodas | LT225884413 |
| Parašas: |  | Parašas: |  |
| Data:  A.V. |  | Data:  A.V. |  |